— 372 — 



perioribus exsertis, remotis; sed eidem Rosmaro juniori tribuun- 

 tur etiam dentes primores in maxilla superiore bini , exigui ; 

 molares vero etiam adulto in utraque maxilla utrinque quatuor, 

 exiles, acuti, pone apicem fovea plana excavati. Nos os igitur 

 rugosurn constituit dentes molares , uti prodit character generi- 

 cus, sed veri dentes utrique maxillae utrinque infixi. 



Secunda species in hoc genere est Dugong , qui dentibus 

 laniariis superioribus exsertis , approximatis distinguitur ; sed 

 huic, loco dentium primorum, adest planum inclinatum ad lanio- 

 rios allidens, molares vero latiores quam in Rosmaro, distantes, 

 in superiore maxilla utrinque quatuor, in inferiore tres. 



Tertia denique species Trichechi est Manatus , cui den- 

 tes laniarii nulli ; eorumque defectu distinguitur a recensitis su- 

 pra speciebus. Ad hanc praeterea speciem referuntur varietates 

 binae , australis nimirum et borealis; priori dentes molares in 

 utraque maxilla utrinque novem, quadrati, cortice vitreo vestiti, 

 et corpus longitudine 8 — 17, latitudine 6 — 7 pedes, pondere 

 5oo — 800 libras aequans ; posterior varietas loco dentium mo- 

 larium in utraque maxilla utrinque habet os rugosum, et longi- 

 tudine 23 pedes , pondere 8000 libr. aequat. Praeter has in 

 charactere generico differentias , Manatus australis differt a bo- 

 reali eo, quod est pilosus, et pedes habet tetradactylos, unguicu-- 

 latos ; borealis vero est nudus et pedes ipsi nec digitis nec un- 

 guibus sunt instructi. .Apparet hinc magna diversitas Manati 

 australis a Manato bcreali ; quos tamen Zoologi systematici ad 

 unam eandemque retulerunt speciem. Ast rnulto major adhuc 

 intercedit differentia inter Manatos et Trichechum Rosmarum at- 

 que Trichechum Dugong , quae consistit in structura pedum po- 

 steriorum. Rosmarus et Dugong duos habent pedes posteriores 

 abbreviatos, caudamque adhuc breviorem , et hi artus horison- 

 taliter sunt protensi, ita ut simul tripartitam quasi rejiraesentent 

 caudam ; nihilominus pedes eorum componuntur ex ossibus, qui- 



